Дзейнасць парламентарыяў сканцэнтравана на рабоце над законапраектамі. Адказнасць перад імі вялікая: менавіта ад прынятых рашэнняў напрамую залежыць, чым будуць жыць людзі і краіна, у якім кірунку развівацца. Не менш важная і другая частка работы дэпутатаў Нацыянальнага сходу Рэспублікі Беларусь, якая заключаецца ў рабоце ў сваёй выбарчай акрузе. На прыёмах грамадзян, сустрэчах у працоўных калектывах узнімаюцца і вырашаюцца найбольш хвалюючыя праблемы, а пры ўдзеле ў пасяджэннях выканкамаў і райсаветаў дэпутатаў уносяцца дзейсныя прапановы па развіцці эканомікі рэгіёну.